
Ход на урока:
	Етапи на дидактическа дейност
	Действени подходи
	Дидактически стратегии/ ресурси

	I. СЪБУЖДАНЕ НА ИНТЕРЕС

Актуализация
Въвеждане в темата на урока


Проверка и оценка на домашната работа



Обявяване на темата и целеполагане
                                                                                                       
	Здравейте!
Мозъчна атака
Как ви звучи заглавието на стихотворението „На прощаване“. На мен ми струва, че е изпълнено с тъга, има нещо любовно, обаче въпреки това тъгата доминира.                                                      Ще се прощаваме – това е идеята. Може да си представим един човек, който е тръгнал на някъде. Тягостен е мигът, когато трябва да се разделим с някого. Най – напред не знаем кога ще го видим отново, може и няма да го видим повече.
Какво чувство пробужда у вас думата ПРОЩАВАНЕ? 
Всеки ученик отговаря асоциативно с една дума, учителят записва на дъската. Целта е да се изведат нюансите в значението на думата, която е в заглавието на стихотворението.                         Сбогуване, раздяла, прошка, извинение, опрощаване, пощадяване, оправдаване

Какво допълва предлогът НА в съчетанието НА ПРОЩАВАНЕ? 
отношение на притежание; отношение към деятел; отношение към място, начин, време, възраст

Предлагам да почваме, за да не пропуснем нещо съществено в "На прощаване": кога и къде е публикувана за пръв път творбата, какви са мотивите за житейския избор на лирическия Аз, към кого е адресирано стихотворението. Предстои ни едно чудесно обяснение на творческата история, жанра, композицията и мотивацията му да напише "На прощаване в 1868 г."   

История на творбата.                                                                                                          
Стихотворението е написано през 1868 г. в Румъния. Конкретен повод за създаване на творбата е готовността на Ботев да премине с четата на Жельо войвода от Румъния в България. Но в този момент преминаването на Дунава и битката не се осъществяват, тъй като липсват средства за въоръжаване на дружината, а и предводителят е задържан от румънските власти. Още преди да бъде публикувано то съществува под формата на песен. 

Творческата история на творбата
За написването на стихотворението „На прощаване в 1868 г.“ свидетелства Киро Тулешков, близък приятел и съратник на Ботев:
[image: https://web.e-prosveta.bg/demo/256/presentation/210/18/asset/1737705333-679347754728c1.22358275.jpg]
Брой 2 от 25 юни 1871 г. на в. „Дума на българските емигранти“, в който е публикувано стихотворението „На прощаване в 1868 г.“

Един ден аз отидох в българското кафене „Стара планина“ и заварих Ботев, седнал до една маса, вдълбочил се и пише. Приближих се до него и го попитах какво дращи, а той нито главата си дигна да ме погледне, нито ми отговори. Оставих го спокоен и седнах настрана при друга маса. След няколко минути той престана да пише и си дигна главата. Като ме съгледа, поздрави ме и ме попита кога съм дошел. Повика ме при себе си и почна да ми чете стихотворението „На прощаване“, което каза, че написал в кафенето...
– Аз съм уверен – продължи той после, – че щом освободят дяда Желя, то ние пак ще можем да преминем... 
                                                                                                                                                               
	Емоционална нагласа 

Активизиране на учениците 
 
МОТИВИРАНЕ

брейнсторминг                                                       







 


	II. ОСМИСЛЯНЕ 
РАЗШИРЕНИЕ
Задълбочаване на знанията                                                                                                                  


	Изслушване на запис с актьорско изпълнение 
https://ucha.se/watch/4836/na-proshtavane-hristo-botev

Прочит на стихотворението от учениците  
 
Лексическа работа:                                 
Проклѝнам-  Изричам клетва, проклятие на някого или нещо.                                                                Немѝл-недра̀г - Който няма близки или е бездомен.                                                                               Беснѐя - Буйствам, проявявам се с изключителна сила. Вятърът беснее.                                               Куршу̀м - Късче метал, което се поставя в гилза с избухливо вещество, за да се изстреля с пушка, пистолет и др. Куршумът го рани в крака.

Нека да вникнем в творбата
Какво е съдържанието на понятието „лирически герой“?    
Когато в света, създаден от една лирическа творба, присъстват човешки образи, е прието тези образи да се наричат лирически герои. За един лирически герой може да се говори:
– както например лирическият говорител в Чинтуловото стихотворение „Вятър ечи, Балкан стене“ говори за юнака: ... (3 лице той)
 – 1 лице единствено число – както е в Ботевото стихотворение „На прощаване в 1868 г.“: ... . В този случай лирическият герой съвпада с лирическия говорител – нарича се лирически аз. Може да се направи изводът, че изповедната форма, представяща монолог на лирическия герой в 1 лице единствено число, създава усещането за споделеност, интимност на преживяването. Тази форма скъсява дистанцията между читателя и този лирически герой.
Как въздейства заглавието на стихотворението?
• Заглавието представя конкретно събитие – тръгването на героя бунтовник по пътя на борбата за свобода.
• Указаната година насочва към реален момент от живота на Христо Ботев и това придава на творбата автобиографичен характер.
• Косвено надсловът дава израз на чувството на синовна обич и дълг към майката, която е призована да прости и благослови.
• Заглавието също така разкрива разбирането на бунтовника, че избраният път вещае смърт, която превръща раздялата с близките в „прощаване“, т.е. в сбогуване.

Какво включва съдържанието на произведението?
В началото на творбата един млад българин, намиращ се в Румъния, се обръща в мислите си към своята майка в съдбовен за него момент – малко преди да поеме по страшния, но славен път на борбата за свобода. В своята изповед младежът споделя, че поведението му е продиктувано от:
· любовта към родната земя;
· обичта към близките и целия български народ;
· справедливата ненавист към робството;
· чувството му за чест и достойнство. 
В същинската част на творбата бунтовникът споделя как си представя утрешния ден, и обрисува две видения:
· трагична, но и величава черно-бяла картина на юнашката гибел;
· вдъхновяваща и цветна картина на победното завръщане.
Във финала на творбата бунтовникът се завръща към своето настояще – към съдбовния миг на тръгването. В този момент той изрича своите прощални думи към майката и любимата и изразява последното си желание, убеден, че то ще се сбъдне – примерът му да остане съхранен завинаги в паметта на признателните поколения.

Тезисен план
Какви са композиционните части  на „На прощаване в 1868 г.“?
А) Лирически увод
Той съдържа основните причини за направения от лирическия герой житейски избор. Даден е израз на: синовната обич; любовта към отечеството; нетърпимостта към робството; решителността, убедеността, че избраният път е единствено правилният.
Б) Същинска част 
с две подчасти:
• картина на юнашката гибел – изпъкват: готовността за саможертва; презрението към онези, които не биха разбрали смисъла на борбата; вярата, че братята ще изпълнят завета на героя; убедеността, че истината за подвига му ще се съхрани в песента – памет за подвизите на народа ни; 
• картина на победното завръщане – открояват се: щастието от постигнатата победа, гордостта от изминатия път и радостта от срещата с майката и либето. Присъства и трезвата преценка, че високата цена на победата е пролятата кръв на героите.
В) Финално обобщение
Това е равносметката, че пътят е страшен, но славен. Дава се израз на убеждението, че саможертвената смърт е едновременно и трагична, и величава; на увереността, че всеки, който поеме по този път, печели безсмъртие.


Кои са основните конфликти и проблеми в „На прощаване в 1868 г.“?
А) Конфликтите:
· между борците за свобода и поробителите;
· между борците за свобода и примирените с робския гнет българи.
Б) Проблемите:
· Струва ли си да се пожертва един човешки живот?
· Каква е цената на свободата?
· Кога човек постига безсмъртие?

Въпроси и задачи 
Още първия стих те схваща за гърлото  Не плачи, майко, не тъжи..                                      
Какво се очаква от един син? От сина се очаква да бъди до майката, да се грижи за нея, но в случая той напуска дома и става хайдутин.  
Какво представлява хайдутинът?                                                                
Това е човек, който не се грижи за дом и семейство, а се скита по гората и дори не може да помисли за личното щастие. Това е негов избор.
                                      
В лирическия увод на стихотворението Ботевият герой споделя с най-близкия човек – майката – съкровените си мисли и чувства. 
Как той пред нея мотивира своя личен избор – да напусне дома, да се раздели с родното и да поеме по пътя на борбата?
започва с обръщение към майката, с желанието на героя да я утеши. Плачът, тъгата на майката са породени от раздялата със сина, с “първото чедо”. Лирическият Аз настоява майката да го разбере и да му прости /”Прости ме и веч прощавай!”/. Решението му да я напусне и да живее в омразния чужд свят /”по тази тежка чужбина”/ е предизвикано от робството, което прогонва синовете далеч от родното.  Макар и разделени от “тиха бяла Дунава”, те са свързани от страданието и обичта.  

Майката в Ботевото стихотворение е неразривно свързана с какво още?                                            Домът в текста присъства чрез синекдохата “бащино ми огнище”; той е съкровено място; в него се намира всичко “мило и драго” за героя. Но във времето на робството хармонията в домашния свят е разрушена; в него е проникнал чуждият, врагът, който поругава всичко най-свято. Поробителят “бесней” над бащиното огнище. Употребеният метафоричен глагол подчертава силата на злото, проникнало в дома, и изразява омразата на героя към робството. 
В този дом синът може ли да остане?
Майката го е родила “със сърце мъжко, юнашко” и това сърце “не трае” потисничеството, злото. От майката героят изисква подкрепа, защото тя е “майка юнашка”. Чувството за достойнство, за свободолюбие той е наследил от нея; изборът, който е направил, е следствие от гласа на кръвта.

Панелна дискусия                                                                                                                                               “Образът на лирическия герой в стихотворението “На прощаване в 1868 г.” по метода на шестте мислещи шапки на Едуард де Боно. 
[bookmark: _GoBack]Класът се разделя на 6 екипа с по 4 участници, като всеки разсъждава през мисленето на своята шапка. 
Бялата шапка представя фактите (Какъв реален житейски факт стои в основата на сюжета?). Червената шапка разкрива емоционалните усещания за проблема (Кое стои в идейно - емоционалния център на лирическата творба?). 
Зелената шапка предлага решение (Защо можем да четем текста като раздяла, сбогуване, но и като среща, завръщане, признание?). 
Жълтата шапка събира положителните аспекти на решението.
Черната шапка – отрицателните аспекти на решението.
Синята шапка - извършва контрол върху целия процес.

Работа върху илюстрацията на Борис Ангелушев „На прощаване в 1868 г.“

Домашна работа
Потърсете информация за Борис Ангелушев. Подберете най – значимото според вас и го представете пред съучениците си. Обмислете по какъв начин да структурирате информацията, чрез какви средства да я представите, така че да привлечете вниманието на аудиторията.  

Онлайн тестови задачи 
ТЕСТ: „На прощаване в 1868 г.“ Христо Ботев
  https://bg.e-prosveta.bg/demo/256/18/test/275
                                                                                                                                                                                       
	изслушване на изпълнение на стихотворението












Изясняване на понятията лирически герой, лирически Аз








Свързва   изучено   произведение
с жанра.

Свързва изучено 
произведение с 
интерпретирани в него мотиви,
преживявания,
настроения, състояния на героя.





Анализиране на първата смислова част от стихотворението с помощта на въпросите и задачите



















 

















Отговарят устно на въпроси






















Провеждане на панелна дискусия по метода на шестте мислещи шапки на Едуард де Боно







Разсъждават върху илюстрацията на картината

Записват домашното

Решават тестови задачи онлайн


	III. РЕФЛЕКСИЯ

Реализация и коментар на домашната работа                                                                             
























Заключителна част

 

	Тест на хартиен носител

1. В кое изречение е допусната пунктуационна грешка? 
а) Доказателство за пророчеството на стихотворението „На прощаване” за цяло едно поколение български апостоли е фактът, че то се разпространява като бунтовна песен дълго преди да бъде публикувано.                                                                                                                                                                     б) Тази удивителна творба свързва по особен начин съдбите на двама велики българи – Ботев и Левски, защото в личното си тефтерче Апостола е записал  стихотворението „На прощаване”                                                        в) Доказателство, че Дякона е познавал и разпространявал песента   са и записките  на Михаил Попов, в които е отбелязал, че творбата е: „изпета от В. Левски”.                                                                                                                             г) Неслучайно при срещата си с Левски през зимата на 1866г. Ботев изрича  известните си думи, че Левски е: „нечут характер... Студ, дърво и камък се пука.  Гладни от два три деня, а той пее и се весел.” 

2. В кое изречение е допусната пунктуационна грешка? 
а) Боян Пенев пише: „Никой български поет не е изразил тъй трогателно, не е  възсъздал тъй вдъхновено обичта към майката, както Ботев в „Майце си” и „На прощаване”.                                                                                                            б) Художествените образи отвеждат към живия образ на Ботевата майка - Иванка  Петкова, родила девет деца и загубила осем.                                                                                                                                                                                                 в) Съдбата й поразява със своя трагизъм още когато през 1876 г. изпраща най-големия си син – войвода на чета – да премине Дунава и да загине в бой за свобода.                                                                                                                                  г) Заедно с него тя изпраща и по-малкия си син Кирил, четник в Ботевата чета,  който едва 20-годишен е заловен след разгрома на четата и заточен в Диарбекир. 

3.  Големият летописец на Българското възраждане – Захари Стоянов дава едно от най-вълнуващите определения за гения: „Христо Ботев е бил човек, роден и предназнъчен от необеснимите стихий, да бъде голям човек, да води подире си талпите,  да заповядва и да прави епохи.”                                 

В цитата са допуснати:                                                                                                                                                     a) една пунктуационна грешка и една правописна грешка                                                                                                                    б) две пунктуационни грешки и две правописни грешки                                                                                                                       в) три пунктуационни грешки и три правописни грешки                                                                                                               г) четири пунктуационни грешки и четири правописни грешки 


Благодаря ви работихте много добре. За мен беше удоволствие да  работим заедно.                          Справихте се отлично с поставените задачи.

Преценка на работата на класа и на отделни ученици.	                                                                   

	 



Проверка на знанията във вид на тест


















Извод, направен въз основа на знанията,  уменията, компетенциите 

